ПРОТОКОЛ № 10

от заседанието на Комисия по правни въпроси 
на Висшия съдебен съвет, проведено на 09 март 2016 г.

Днес, 09 март 2016 г., сряда от 13.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
			КАРОЛИНА НЕДЕЛЧЕВА
 НЕЗАБРАВКА СТОЕВА  

На заседанието присъстват експертните сътрудници на комисията: Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.
По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от председателя на Военно-апелативен съд относно образувано НОХД № 2833/2015 г. по описа на СГС, НО, 19 състав и влязло в сила решение от 27.12.2015 г. по гр. дело № 2023/2013 г. по описа на СГС, ГО, I-17 състав.

- Становище от съдиите в Окръжен съд гр. Благоевград относно запитване от Европейската комисия EU-Pilot № 8135/15/JUST.

- Писмо от председателя на Апелативен съд гр. Бургас относно Правила за оценка на натовареността на съдиите, приети от ВСС с решение по протокол № 62 от 16.12.2016 г.
Д Н Е В Е Н   Р Е Д:

1. ОТНОСНО: Писмо от председателя на ВКС с предложения за изменение на Правилника за администрацията в съдилищата. /отложена точка от заседание проведено на 29.02.2016г./

КОМИСИЯТА ПО ПРАВНИ ВЪПРОСИ
Р Е Ш И:

1.1. С решение на Висшия съдебен съвет по протокол № 8 от 11.02.2016 г., т. 56 е приет Правилник за изменение и допълнение на Правилника за администрацията в съдилищата, обн. в ДВ бр. 16/26.02.2016 г. С оглед на обстоятелството, че изменението на Правилника е извършено преди не повече от 1 месец, Работната група за изменение и допълнение на ПАС ще бъде свикана на заседание след постъпване на повече предложения и становища по прилагането му. Предложението на председателя на ВКС да се предостави на работната група и да бъде взето предвид при следващо изменение на ПАС.
1.2. Решението по т. 1 да се изпрати на председателя на Върховен касационен съд.

2. ОТНОСНО: Писмо от председателя на ВКС относно прилаганите различните практики на апелативните съдилища свързани с образуването на производствата по възобновяване на наказателни дела. /отложена точка от заседание проведено на 29.02.2016г./

КОМИСИЯТА ПО ПРАВНИ ВЪПРОСИ
Р Е Ш И:

2.1. Издава указания по прилагане разпоредбата чл. 35. ал. 4 от Правилника за администрацията в съдилищата, както следва:
УКАЗВА на председателите на апелативните съдилища, алтернативно – председателите на наказателните отделения или съответните упълномощени съдии, стриктно да спазват чл. 35, ал. 4 от ПАС, като образуват производства по Глава 33 от НПК за възобновяване на наказателни дела, само ако са налице процесуалните изисквания за това, които са предвидени в разпоредбите на чл. 409 – чл. 424 от НПК. 
Протоколът от заседанието на общото събрание на наказателната колегия на ВКС, проведено на 02.02.2016г. да се приложи към Указанията като неразделна част от тях.
2.1. Решението по т. 2 да се изпрати на председателите на апелативните съдилища и на председателя на ВКС.

3. ОТНОСНО: Годишен отчетен доклад за дейността на Националното бюро за правна помощ за 2015 г.

КОМИСИЯТА ПО ПРАВНИ ВЪПРОСИ
Р Е Ш И:

3.1. На основание чл. 17, т. 6 от Закона за правната помощ приема за сведение годишния отчетен доклад за дейността на Националното бюро за правна помощ за 2015 г.
3.2. Предлага на Висшия съдебен съвет на основание чл. 17, т. 6 от Закона за правната помощ да ПРИЕМЕ за сведение годишния отчетен доклад за дейността на Националното бюро за правна помощ за 2015 г.
3.3. Внася предложението за разглеждане на заседание на Висшия съдебен съвет, насрочено за 24.03.2016г.

4. ОТНОСНО: Писмо от вещи лица с искане за заличаване от списъка с вещи лица.

КОМИСИЯТА ПО ПРАВНИ ВЪПРОСИ
Р Е Ш И:

4.1. Писмото да се изпрати на председателя на Окръжен съд гр. Пловдив, с оглед разпоредбата на чл. 398 и сл. от Закона за съдебната власт, както и на председателя на Апелативен съд гр. Пловдив, който да извърши проверка и контрол в рамките на своята компетентност.

5. ОТНОСНО: Писмо от адв. Тодор Тошев с твърдения, за незаконосъобразност и нецелесъобразност на Споразумението за сътрудничество между ВСС и КЧСИ.

КОМИСИЯТА ПО ПРАВНИ ВЪПРОСИ
Р Е Ш И:

5.1. Приема за сведение писмото от адв. Тодор Тошев с твърдения, за незаконосъобразност и нецелесъобразност на Споразумението за сътрудничество между ВСС и КЧСИ.

ДОПЪЛНИТЕЛНИ ТОЧКИ:

6. ОТНОСНО: Писмо от председателя на Военно-апелативен съд относно образувано НОХД № 2833/2015 г. по описа на СГС, НО, 19 състав и влязло в сила решение от 27.12.2015 г. по гр. дело № 2023/2013 г. по описа на СГС, ГО, I-17 състав.

КОМИСИЯТА ПО ПРАВНИ ВЪПРОСИ
Р Е Ш И:

6.1. В правомощията на административния ръководител на юридическото лице – Военно-апелативен съд е да ползва адвокатска защита, за да получи консултация и проучване на казуса, както и за предявяване на съответните граждански искове. 
6.2. Решението по т. 6 да се изпрати на председателя на Военно-апелативен съд.

7. ОТНОСНО: Становище от съдиите в Окръжен съд гр. Благоевград относно запитване от Европейската комисия EU-Pilot № 8135/15/JUST.

КОМИСИЯТА ПО ПРАВНИ ВЪПРОСИ
Р Е Ш И:

7.1. След преглед на становищата и тяхното обобщение, при възможност, материалите да се изпратят на Министерство на правосъдието съгласно тяхното искане за съдействие.

8. ОТНОСНО: Писмо от председателя на Апелативен съд гр. Бургас относно Правила за оценка на натовареността на съдиите, приети от ВСС с решение по протокол № 62 от 16.12.2016 г.

КОМИСИЯТА ПО ПРАВНИ ВЪПРОСИ
Р Е Ш И:
8.1. Комисията по анализ и отчитане степента на натовареност в органите на съдебната власт, в рамките на своята компетентност, събира и обобщава становищата, свързани с Правилата за оценка на натовареността на съдиите.

ПРЕДСЕДАТЕЛ
НА КОМИСИЯТА:		  /П/   
                          ЮЛИАНА КОЛЕВА